b'\n_START_ARTICLE_\nAzure\n_START_PARAGRAPH_\nAzure (eller Microsoft Azure; indtil 25. marts 2014 betegnet som Windows Azure) er en cloud computingplatform og infrastruktur, skabt af Microsoft. Azure kom p\xc3\xa5 markedet 1. februar 2010 og underst\xc3\xb8ttes bl.a. af Umbraco. Azure er designet til levering af software, service og tjenesteydelser via internettet. Brugerne kan modtage for eksempel SaaS (Software as a Service), PaaS (Platform as a Service) og IaaS (Infrastructure as a Service)._NEWLINE_Azures platform er en v\xc3\xa6sentlig del af Microsofts strategi for Cloudbaserede ydelser fra Microsoft Online Services. Platformen best\xc3\xa5r af forskellige on-demand tjenester, som har Microsofts datacenter  som v\xc3\xa6rt. Microsoft har offentliggjort planer om at en Azure Platform, betegnet Appliance skal kunne anvendes i datacentre, som anvender andre leverand\xc3\xb8rer end Microsoft. f.eks. HP, Dell, Fujitsu og eBay.'